พ่อไปตรวจสุขภาพประจำปีค่ะ แล้วผลออกมาว่าค่าไตแย่ลง แต่คุณไม่ได้บอกว่าระยะที่เท่าไร แล้วค่าน้ำตาล ค่าไขมัน ความดัน อย่างอื่นก็พลอยแย่ไปด้วยค่ะ แต่ยังไม่ถึงกับเป็นเบาหวาน แล้วคุณก็จ่ายยาให้ชุดเดิม แค่ยาความดัน คืออยากทราบว่า -ยาความดัน มีผลกับไตมั้ยคะ -แล้วที่คุณบอกว่าไตแย่ลง ยังไม่จำเป็นต้องทานยาใช่มั้ยคะ ถึงจะเป็นระยะที่ 1 -แล้วสามารถทานยาสมุนไพร พวกถั่งเช่า ที่เป็นแคปซูล หรือพวกสมุนไพรอื่นๆได้มั้ยคะ (พ่ออายุ 54 ค่ะ แข็งแรงดี ท่านไม่ชอบกินของทอดของมัน ของหวานก็ไม่ค่อยกิน ชอบกินผัก แล้วก็ติดเค็มค่ะ) แล้วตอนนี้พอท่านรู้ว่าตัวเองไตแย่ลง อยู่ๆก็เริ่มมีอาการที่เข้าข่ายโรคไต คือปัสสาวะกลางดึกบ่อยขึ้นค่ะ แต่อย่างอื่นยังไม่แสดงอาการ รบกวนด้วยนะคะ
สวัสดีคะ เรียนอย่างนี้ก่อนนะค่ะ ผู้ป่วยที่มีปัญหาเรื่องของความดันโลหิตสูง อาจจะมีภาวะอื่นๆ ตามาได้ค่ะ เช่น เบาหวาน ไตที่เสื่อมลง ไขมันในเส้นเลือดสูงค่ะความหมายคือ โรคนี้เป็นโรคที่จัดอยู่ในกลุ่มเดียวกันค่ะ ทำให้มาพร้อมกันค่ะการที่เป็นความดันโลหิตสูงถ้าไม่สามารถที่จะควบคุมความดันโลหิตได้คนไข้อาจจะมาด้วยการทำงานของไตแย่ลง ภาวะเส้นเลือดในสมองตีบหรือ แตก หรือ ภาวะไขมันในเส้นเลือดสูงได้ค่ะดังนั้นคงต้องดูก่อนนะคะว่าถ้าไตที่แย่ลงคือ เข้าภาวะอะไรค่ะถ้าสามารถคุมความดันโลหิตได้ที่สำคัญมากที่สุดต้องมาคุมเรื่องอาหารค่ะ เนื่องจากอาหารที่มีรสเค็มจะมีเรื่อการดูดกลับของน้ำมากทำให้คนไข้บวมความดันโลหิตสูงค่ะ ดังนั้นต้องงดเค็มเลยค่ะต่อมาอาจจะต้องตรวจปัสสาวะว่ามีเรื่องไข่ขาวปนออกมาด้วยหรือไม่ค่ะ เพราะถ้ามีอาจจะต้องพิจารณาเปลี่่ยนยารักษาความดันโลหิตสูงใหม่ค่ะดังนั้นแนะนำให้ปรึกษาแพทย์เจ้าของไข้ถึงแนวทางการรักษาค่ะ